Wikiloc - 239.Senderisme en tren: de Llinars V. a Aiguafreda pels turons de Samon (100 Cims), Tagamanent (100 Cims) pel PR C-139 i GR-5
Senderisme en tren
Senderisme en tren on Wikiloc
239.Senderisme en tren: de Llinars V. a Aiguafreda pels turons de Samon (100 Cims), Tagamanent (100 Cims) pel PR C-139 i GR-5 on Wikiloc

239.Senderisme en tren: de Llinars V. a Aiguafreda pels turons de Samon (100 Cims), Tagamanent (100 Cims) pel PR C-139 i GR-5
LA TRAVESSA Ruta extrema en distància i desnivell però excel·ldnt en punts d'interès i en panoràmiques del Montseny que ens portarà des de l'estació de Llinars del Vallès a la de Sant Martí de Centelles (Aiguafreda) assolint els 100 Cims del turó del Samon (1.273 m) i del turó del Tagamanent (1.058 m) (essencial). L'excursió travessa el vessant sud-occidental del Parc Natural del Montseny en un recorregut panoràmic que si el feu sense boira podreu gaudir de grans vistes del parc natural. La travessa segueix senders marcats en tot el seu recorregut. El Camí Ral entre Llinars i Sant Antoni de Vilamajor, el PR C-139 Sender del Pi Novell entre aquesta localitat i La Calma, i el GR-5 entre La Calma i la mateixa estació de St. Martí de Centelles (Aiguafreda). Així, i durant la caminada, anirem topant amb innombrables elements d'interès. Alguns són a la vora del camí, d'altres, com el pou de gel d'en Besa o el mateix turó de Tagamanent, caldrà caminar uns metres fora del sender senyalitzat. Deixem decidir a cadascú si volen acostar-s'hi o no atentent al cansament o l'horari de l'excursió. Als dos 100 Cims assolits cal afegir-hi la visita als nuclis urbans de Sant Antoni de Vilamajor i de Sant Pere de Vilamajor, especialment aquest últim, amb el petit però interessant nucli antic de la Força, que ben bé mereix una aturada tranquila. Entre altres elements no relacionats i que també podrem veure mentre fem la caminada, hi ha: - Ermites: Sant Lleïr, Sant Pere de Vilamajor, Sant Elies, Santuari de Tagamanent, - Arbres particulars: Alzina de Can Pou, Alzina Gran, Alzina Rodona, Lledoner i alzina de Can Planell, alzina de l'Estany, surera de Can Perera - Fonts: font de Sta. Maria, font dels Degotalls. - Pous de neu: pou de gel d'en Cuc, pou de neu de Roca Roja, pou d'en Besa, pou I Pla dels Pous - Castell Vell de Llinars del Vallès. - Barraca de pedra en sec: Sitja del Llop o d'en Ramon. ELS SENDERS La travessa es pot resumir en tres senders: Camí Ral+PR C-139+GR-5: 1. Camí Ral Llinars-St. Antoni de Vilamajor (4,4 km). Des de l'estació de Llinars fins a Sant Antoni de Vilamajor. El camí es pren passat l'auditori de Llinars. Fins aquí el recorregut és urbà però tranquil. La visita al Castell Vell compensa el tram d'asfalt que es fa. El Camí Ral trancorre per una agradabla pista que va entre camps de conreu i colza, de vegades a tocar del torrent de Vallbona. 2. PR C-139 Sender el Pi Novell. (18,4 km) Recorrerem íntegrament d'inici a final aquest sender de petit recorregut. Tant al principi (parc de Sauleda de St. Antoni) com al final (La Calma) trobarem un plafó del recorregut del PR. A l'oficina d'informació de la Mongia de Sant Pere de Vilamajor tenen tríptics amb completa informació del sender. La senyalització és a base d'indicadors verticals a totes les cruïlles. Pot ser que en alguna dubtem. Si no trobem confirmació de sender a la següent, millor anar enrere per reprendre el sender correctament. 3. GR-5 Sender dels Miradors. (11,9 km). El sender anterior té el seu punt final a La Calma, just allà on comunica amb el GR-5. El GR connecta Canet amb Sitges en un recorregut de 201 km que ressegueix tots els parcs naturals del prelitoral català. Agafarem aquest GR en direcció oest en la seva etapa 9 que uneix Aiguafreda i Montseny. Com en tots els parc de la Diputació, no trobarem marques de pintura als elements naturals o artificials. Per un costat està bé no malmetre cap mena d'element, però per d'altre, sovint es troben a faltar indicadors de seguiment en algunes cruïlles. DIFICULTAT Ruta amb més de 1.500 m positius que si tenim en compte la llargària (34 km) fan de la travessa una de les més dures de Senderisme en tren. El guany de metres és constant i només entre el Plan Saperera i l'Alzina rodona el desnivell guanyat (+200 m) és fort en poca distància. Aquest és sens dubte el tram més dur de tota la travessa. Per contra, el fet de seguir en tot moment senders fa que el seguiment sigui còmode. Tot i així, sempre hi haurà alguna cruïlla on dubtarem de quin camí agafar. Si no veiem senyalitzacions a la propera cruïlla que trobem, millor tirar enrera i reprendre el camí correcte. La masia de Bellver, poc abans del Tagamanent, disposa de restaurant si voleu dinar-hi o fer un cafè a la seva magnífica terrassa amb vistes al turó del Tagamanent. Després de Sant Pere de Vilamajor és l´únic punt on podrem reavituallar-nos abans d'arribar a Aiguafreda. ELS TRENS Travessa que comunica dues estacions de dues línies ferroviàries diferents. Sortirem de la línia Barcelona-Portbou i acabarem a la de Barcelona-Puigcerdà. - SORTIDA: estació de Llinars del Vallès: municipi de 10.000 hab. situat al nord de Granollers. L'estació es troba al sud-est del nucli urbà. Prop de l'estació hi ha la plaça de l'ajuntament, on podreu trobar algun forn i bar on poder esmorzar abans d'iniciar la ruta. - ARRIBADA: estació de St. Martí de Centelles. L'estació és a la comarca d'Osona, però a pocs metres d'Aiguafreda (Vallès Oriental). L'edifici de viatgers té bar i una màquina de bitllets al seu interior. Podeu consultar aquí els horaris dels diferents transports: - RODALIES DE CATALUNYA